

# REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADONAČELNIK

KLASA:550-01/13-01/14

URBROJ: 2186/12-02/02-13-2

Ivanec, 22.10.2013.

 Na temelju članka 64. Statuta Grada Ivanca („ Službeni vjesnik Varaždinske županije“ br. 21/09,12/13, 23/13-pročišćeni tekst) Gradonačelnik Grada Ivanca , donosi slijedeći

Z A K LJ U Č A K

 Utvrđuje se prijedlog Izmjena i dopuna Programa javnih potreba u području socijalne skrbi za Grad Ivanec u 2013. godini, te se dostavlja Gradskom vijeću na razmatranje i usvajanje.

GRADONAČELNIK

Milorad Batinić, dipl.ing.

 

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 550-01/13-01/14

URBROJ: 2186/012-02/13-01/1

Ivanec, 2013.

Na temelju članka 22. Zakona o socijalnoj skrbi (“Narodne novine” br. 33/12, 46/13, 49/13), i članka. 35. Statuta Grada Ivanca (“Službeni vjesnik Varaždinske županije” br. 21/09, 12/13, 23/13 – pročišćeni tekst ), Gradsko vijeće Ivanec na sjednici, održanoj 2013. godine, donosi

**IZMJENE I DOPUNE**

**P R O G R A M A**

**JAVNIH POTREBA U PODRUČJU SOCIJALNE SKRBI**

**ZA GRAD IVANEC U 2013. GODINI**

**I.**

U programu javnih potreba u području socijalne skrbi ( „Službeni vjesnik Varaždinske županije“ br. 53/12) točka II. mijenja se i glasi:

„ U Proračunu Grada Ivanca za 2013.g. - Programska djelatnost – Program socijalne skrbi i novčanih pomoći, u iznosu od 759.700,00 knizvršavat će se i raspoređivati tijekom 2013. godine prema slijedećem:

|  |  |
| --- | --- |
| MJERE I OPSEG SOCIJALNE SKRBI | SREDSTVA ( KN ) |
| 1. **Podmirenje dijela troškova stanovanja sukladno Zakonu o socijalnoj skrbi**
 | 290.000,00 |
| 1. Podmirenje troškove najamnine, vode, el. energije, odvoza smeća, grijanja i ogrijeva, komunalne naknade i drugih troškova stanovanja u skladu s posebnim propisima, podmirivanjem pojedinačnih računa do iznosa utvrđenog Zakonom o socijalnoj skrbi.

Pravo se ostvaruje temeljem rješenja nadležnog Upravnog odjela a temeljem zahtjeva i priznatih prava sukladno Zakonu o socijalnoj skrbi Rješenjem nadležnog Centra za socijalnu skrb. |
| 1. Pomoć za podmirenje troškova stanovanja može se odobriti samcu ili obitelji ako se plaćanje tih troškova ne osigurava po drugoj osnovi. O ostvarivanju ovog oblika pomoći odlučivat će se po primitku pisanog zahtjeva. Pravo se ostvaruje temeljem Rješenja nadležnog Upravnog odjela Grada ivanca, nakon provedenog upravnog postupka za utvrđivanje prava iz ove točke Programa, uz ispunjavanje uvjeta prihoda. Jednokratno plaćanje troškova odobrava se zaključkom nadležnog Upravnog odjela.

Podmirenje dijela troškova stanovanja prema kriterijima iz ovog Programa odnosi se na:**1.1. najamninu****1.1. Pravo na pomoć za podmirenje troškova najamnine**Pomoć za podmirenje troškova zaštićene i slobodno ugovorene najamnine odnosno slobodno ugovorene podnajamnine nadoknađuje se najmoprimcu u visini 50% iznosa najamnine odnosno podnajamnine.Najmoprimac iz članka može ostvariti pravo na pomoć za podmirenje troškova slobodno ugovorene najamnine, ako ispunjava socijalni uvjet. Najmoprimac nema pravo na pomoć za troškove slobodno ugovorene najamnine, ako:a) ugovorom o najmu stana ne dokaže postojanje najma (potpis na ugovoru mora ovjeriti javni bilježnik),b) stanuje u stanu koji je po svojim obilježjima iznad obilježja potrebnih za zadovoljavanje osnovnih stambenih potreba samca ili obitelji ilic) stan ili dio stana daje u podnajam,d) on ili članovi njegove obitelji stan ne koriste za stanovanje ili ako se stan koristi za druge namjene (u cijelosti ili djelomice).**1.2. električnu energiju**Pravo na pomoć za podmirenje troškova električne energije, kao dijela troškova stanovanja može ostvariti osoba ili domaćinstvo koja to pravo ostvaruje sukladno Zakonu o socijalnoj skrbi. U slučaju da u kući žive dvije obitelji, obitelj ili samac, koja ostvaruje pravo na podmirenje troškova el. energije, isto se priznaje u ½ dijela troškova.**1.3. Pravo na pomoć za podmirenje troškova komunalnih usluga**Pravo na pomoć za podmirenje troškova komunalnih usluga, kao dijela troškova stanovanja, obuhvaća troškove usluga:1.3.1. vode i otpadnih voda,1.3.2. odvoza kućnog smeća.1.3.3. grobna naknadaIznos za plaćanje komunalnih usluga obračunavat će se na temeljucjenika navedenih usluga od strane poduzeća Ivkom d.d. Ivanec , odnosno drugog distributera usluge na području Grada IvancaPravo na pomoć za podmirenje troškova komunalnih usluga iz stavka Korisnik može ostvariti ako ispunjava *socijalni uvjet*.**1.4. komunalnu naknadu****1.4.1. Oslobađanje od plaćanja komunalne naknade**Pravo na oslobađanje od plaćanja komunalne naknade rješenjem nadležnog upravnog tijela, kao dijela troškova stanovanja, ostvaruje Korisnik koji ispunjava *socijalni uvjet.*Pravo na plaćanje dugovanja tekuće ili izuzetno prethodnih godina imaju korisnici prava na podmirenje troškova stanovanja, o čemu se odlučuje temeljem procjene nadležnog upravnog tijela,nakon provedenog postupka. |
| 1. **Sufinanciranje prehrane učenika u osnovnim školama**
 |  30.000,00 |
| U visini od 50% troškova školske kuhinje i to:Pravo se ostvaruje temeljem zahtjeva roditelja ili staratelja, na temelju Zaključka nadležnog upravnog odjela Grada Ivanca uz uvažavanje uvjeta i kriterija iz točke III. ovog Programa. |
| 1. **Pomoć kod rođenja djeteta**
 | 135.000,00 |
| Pravo na jednokratnu novčanu pomoć u visini od 1.500,00 kuna ostvaruju roditelj ili staratelj, za rođenje prvog i drugog djeteta, koji imaju prebivalište na području Grada Ivanca, odnosno 2.500,00 kuna za rođenje trećeg djeteta a za svako slijedeće 3.000,00 kuna po djetetu,Pravo na novčanu pomoć, uz predočenje dokaza o rođenju djeteta i prebivališta na području Grada Ivanca, dodjeljivati će se roditeljima mjesečno. |
| 1. **Hitne intervencije na stambenim objektima socijalno ugroženih kućanstava**
 | 20.000,00 |
| Pravo na intervenciju imaju obitelji i kućanstva u slučaju da su stambeni objekti u kojima stanuju u stanju kojim je izravno ugrožen stambeni minimum ili postoji opasnost po zdravlje i život osoba koje stanuju u tim objektima.Pravo se ostvaruje temeljem zaključka nadležnog Upravnog odjela nakon provedenog postupka utvrđivanja činjeničnog stanja. |
| 1. **Udruge umirovljenika i udruge osoba s invaliditetom**
 | 81.750,00 |
| Na području grada Ivanca umirovljenici aktivno djeluju unutar tri udruge umirovljenika Sredstvima prikupljenim od članarina te raznih donacija financiraju se različiti obliciskrbi za starije osobe te socijalne zaštite.Uočavajući velike probleme s kojima se suočavaju osobe s invaliditetom, te u svrhunjihove reintegracije radom u skupinama, kroz radionice se nastoje očuvati njihova teško stečena znanja i vještine te razviju nove, kako bi imali više samopouzdanja i sigurnosti za sretniji i sadržajniji život u zajednici. Uz neposredan rad s korisnicima, njihovim roditeljima radi se i na senzibilizaciji javnosti kako bi se promijenila stereotipna shvaćanja stanja, potreba i sposobnosti osoba s teškoćama u razvoju.Ova aktivnost provodit će se putem realizacije ponuđenih programa Udruga.Sredstva će se rasporediti posebnim Zaključkom gradonačelnika. | Udruge umirovljenika36.750,00 |
| Udruge osoba s invaliditetom45.000,00  |
| 1. **Pomoć najstarijim građanima**
 |  90.000,00 |
| Najstarijim građanima Ivanca povodom božićnih blagdana osigurava se jednokratna pomoć u obliku dara u naravi uz druženje i obrok, s ciljem zaštite standarda, očuvanja dostojanstva osoba treće životne dobi jer se zahvaljujući porastu općeg životnog standarda i unapređenju zdravstvene zaštite produljio životni vijek , a time je porastao udjel starijih osoba u cjelokupnoj populaciji. Stariji ljudi su sastavni dio zajednice u kojoj žele aktivno sudjelovati.Pravo na pomoć ostvariti će osobe određene životne dobi zaključkom gradonačelnika na prijedlog udruga umirovljenika koje djeluju u Gradu Ivancu. |
| 1. **Sufinanciranje maturalnih i đačkih putovanja**
 | 6.600,00 |
| Sufinanciranje maturalnih i đačkih ekskurzija odobrava učenicima čiji roditelji ispunjavaju socijalni uvjet iz ovog programa , točka III. |
| 1. **Sufinanciranje nabave ogrijeva**
 | 76.950,00 |
| Podmirenje troškova ogrijeva osiguravaju se, posredstvom gradskog proračuna, u proračunu Varaždinske županije, a pravo na podmirenje istih ostvaruje se temeljem Rješenja nadležnog Upravnog odjela Grada Ivanca, na način i u visini utvrđenima odredbama Zakona i odluka nadležnog županijskog tijela. |
|  **10. Pomoć u kući starijim osobama u Varaždinskoj županiji** | 19.400,00 |
| Program se ostvaruje sufinanciranjem programa pomoći starijim osobama u varaždinskoj županiji u iznosu od 807,15 kuna po korisniku s područja Grada Ivanca |  |
|  **11**. **Jednokratne novčane pomoći** | 10.000,00 |
| Pravo na jednokratnu novčanu pomoć ostvaruje se u izuzetno teškim okolnostima u kojima se osoba ili obitelj našla. Po provedenom postupku nadležnog upravnog odjela pomoć zaključkom odobrava nadležni Upravni odjel. |  |
| UKUPNO | 759.700,00 |

II.

Ove Izmjene Programa objavit će se u Službenom vjesniku Varaždinske županije.

PREDSJEDNIK GRADSKOG

VIJEĆA IVANEC

Edo Rajh, dipl.oec.

**Obrazloženje**

uz prijedlog Izmjena i dopuna Programa javnih potreba u području socijalne skrbi Grada Ivanca za 2013. godinu

Ovim obrazloženjem daje se pregled izmjena Programa javnih potreba u socijalnoj skrbi:

**1. Podmirenje dijela troškova stanovanja sukladno Zakonu o socijalnoj skrbi**

Cilj: Ostvarivanjem prava na podmirenje troškova stanovanja u skladu sa Zakonom o socijalnoj skrbi ispunjavaju se zakonom određeni uvjeti i podmiruju osnovne životne potrebe socijalno ugroženih, nemoćnih i drugih osoba koje same ili uz pomoć članova obitelji zbog nepovoljnih socijalnih prilika ili drugih okolnosti nisu u mogućnosti iste zadovoljiti, a ostvaruju pravo na podmirenje troškova stanovanja prema Zakonu o socijalnoj skrbi.

Troškovi stanovanja u smislu Zakona odnose se na najamninu, komunalne naknade, električnu energiju, plin, grijanje, vodu, odvodnju i druge troškove stanovanja u skladu s posebnim propisima. Pomoć za podmirenje troškova stanovanja odobrava jedinica lokalne samouprave mjesečno, do iznosa polovice sredstava potrebnih za uzdržavanje samca ili obitelji utvrđenih prema odredbama Zakona.

Zakonska osnova: Zakon o socijalnoj skrbi (NN br. 33/12, 46/13, 49/13 )

Opis:

**a) Podmirenje troškova** **stanovanja**; Povećan broj korisnika stalne novčane pomoći ujedno stvara i veće troškove za podmirenje potrošnje: stanarine, vode, el. energije, odvoza smeća, grijanja i ogrijeva, komunalne naknade i drugih troškova stanovanja u skladu s posebnim propisima, podmirivanjem pojedinačnih računa do iznosa utvrđenog Zakonom.

b) **Podmirenje dijela troškova stanovanja prema kriterijima iz Programa**

Cilj: Dodatno zaštiti građane slabog imovinskog, socijalnog i zdravstvenog statusa, koji temeljem Zakona o socijalnoj skrbi ne mogu ostvariti pravo na podmirenje troškova stanovanja

Zakonska osnova: Zakon o socijalnoj skrbi (NN br. 33/12, 46/13, 49/13)

Opis: Programom su predviđena i dodatna sredstva za ostvarivanje prava na podmirenje troškova stanovanja i pomoći osobama i obiteljima koji ne mogu ostvariti pravo iz točke 1.a) a našle su se u situaciji kada ne mogu podmirivati troškove stanovanja, a sve veći broj obitelji dolazi u situaciju u kojoj nisu u mogućnosti podmirivati osnovne životne potrebe, što je posljedica rasta nezaposlenosti, odnosno rasta životnih troškova.

|  |  |
| --- | --- |
| PLAN 2013. | IZMJENE PLANA 2013. |
| 180.000,00 | 290.000,00 |

Povećanje broja korisnika u 2013. godini ,prema rješenjima nadležnog Centra za socijalnu, kao i povećanje broja osoba koje prema uvjetima ostvaruju pravo na stambeno zbrinjavanje sukladno kriterijima Grada Ivanca rezultira velikim povećanjem izdvajanja iz Proračuna za navedene namjene.

**2. Sufinanciranje prehrane učenika u osnovnim školama**

Pravo se ostvaruje temeljem zahtjeva roditelja ili staratelja, na temelju Zaključka nadležnog upravnog odjela Grada Ivanca uz uvažavanje uvjeta i kriterija iz točke III. ovog Programa i to u visini od 50% troškova školske kuhinje.

Povećanje troškova rezultat je povećanog broja korisnika socijalne skrbi.

|  |  |
| --- | --- |
| PLAN 2013. | IZMJENE PLANA 2013. |
| 25.000,00 | 30.000,00 |

**3. Pomoć kod rođenja djeteta**

Cilj: Smanjiti dodatnim sredstvima proračuna demografski problem s kojima se danas suočava hrvatsko društvo, pa tako i Grad Ivanec,te na taj način poticati i promicati populacijsku politiku , te iako malim sredstvima utjecati na sadašnji je dobni sastav hrvatskog stanovništva, s ciljem zaustavljanja sve intenzivnije prirodno smanjenje i iseljavanje stanovništva, naročito u ruralnim dijelovima Grada.

Zakonska osnova: Program javnih potreba u području socijalne skrbi Grada Ivanca

Opis: Populacijska politika koja se vodi na državnoj razini , skup je mjera i akcija, najčešće ugrađenih u pozitivna zakonska rješenja i provedbene akte, kojima država usmjerava razvoj vlastita stanovništva, njegovo brojčano kretanje, prostorni razmještaj, brojnost živorođenih i umrlih, a posredno usmjerava promjene u dobno-spolnim, socio-ekonomskim i obrazovnim strukturama stanovništva, te strukturama obitelji, kućanstava, naselja, regija, kao i odnosa napučenosti urbanih i ruralnih prostora. Grad Ivanec proračunom osigurava dodatna sredstva za novorođenu djecu koju primaju roditelji bez obzira na socio - ekonomski status.

|  |  |
| --- | --- |
| PLAN 2013. | IZMJENE PLANA 2013. |
| 150.000,00 | 135.000,00 |

**4. Hitne intervencije na stambenim objektima socijalno ugroženih kućanstava**

|  |  |
| --- | --- |
| PLAN 2013. | IZMJENE PLANA 2013. |
| - | 20.000,00 |

Cilj: Sigurnost života i zdravlja socijalno ugroženih kategorija stanovništva.

Zakonska osnova: Program javnih potreba u socijalnoj skrbi

**7. Sufinanciranje nabave ogrijeva:**

Cilj:Pomoć kategorijama stanovništva koji ostvaruju pravo na stalnu novčanu pomoć Centra za socijalnu skrb, a u koju nije uvrštena pomoć za nabavu ogrijeva za zimu, odnosno pomoć za one obitelji koje se griju na drva.

Zakonska osnova: Odluka o kriterijima,mjerilima i načinu financiranja materijalnih i financijskih rashoda centara za socijalnu skrb u Varaždinskoj županiji i pomoći za stanovanje korisnicima koji se griju na drva u 2013.godini,(„Sl.vjes.Varaždinske županije“br.10/13)

Opis: Podmirenje troškova ogrijeva osigurava se, posredstvom gradskog proračuna, u proračunu Varaždinske županije, a pravo na podmirenje istih ostvaruje se temeljem Rješenja nadležnog Upravnog odjela Grada Ivanca, na način i u visini utvrđenima odredbama Zakona i odluka nadležnog županijskog tijela. Kako se sredstva za pomoću za nabavu ogrjeva isplaćuju u 10.- tom mjesecu tekuće godine, a do kraja godine pravo ostvaruje više osoba, što je vidljivo iz već primljenih Rješenja nadležnog Centra za socijalnu skrb potrebno je planirati povećanje za 5.550,00 kuna.

|  |  |
| --- | --- |
| PLAN 2013. | IZMJENE PLANA 2013. |
| 60.000,00 | 76.950,00 |

Povećanje je rezultat povećanog broja korisnika prema evidenciji Centra za socijalnu skrb.

Upravni odjel za opće poslove

i društvene djelatnosti